REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/377-14

7. novembar 2014. godine

B e o g r a d

Z A P I S N I K

51. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 7. NOVEMBRA 2014. GODINE

 Sednica je počela u 8,40 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Mujo Muković, zamenik člana Veroljuba Arsića, Dragan Šormaz, zamenik člana Katarine Rakić, Živan Đurišić, zamenik člana Dragana Nikolića, Biljana Pantić Pilja, Svetislav Vukmirica, Tanja Tomašević Damnjanović, Vladeta Kostić, zamenik člana Žarka Mićina, Žarko Obradović, Neđo Jovanović i Petar Petrović.

 Sednici nisu prisustvovali članovi Odbora: Aleksandar Jablanović, prof. dr Janko Veselinović, Balint Pastor, Mirko Čikiriz, Vesna Besarović i Vesna Martinović, kao ni njihovi zamenici.

Sednici su prisustvovali: Vekić Berislav, državni sekretar, Mira Kontić, viši savetnik i Nebojša Jokić, samostalni savetnik, u Ministarstvu zdravlja.

Na predlog predsednika Odbora, jednoglasno je usvojen sledeći

D n e v n i r e d:

 1. Razmatranje amandmana na Predlog zakona o izmenama Zakona o zdravstvenom osiguranju, koji je podnela Vlada;

 2. Razmatranje amandmana na Predlog zakona o zdravstvenoj dokumentaciji i evidencijama u oblasti zdravstva, koji je podnela Vlada.

 Prva tačka dnevnog reda. Razmatranje amandmana na Predlog zakona o izmenama Zakona o zdravstvenom osiguranju, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama Zakona o zdravstvenom osiguranju i smatra da su u skladu sa Ustavom i pravnim sistemom Republike Srbije amandmani:

- na član 1. koji su zajedno podneli narodni poslanici Borislav Stefanović i Jovana Jovanović;

- na član 2. koji su zajedno podneli narodni poslanici Borislav Stefanović i Jovana Jovanović.

 Odbor je Odluku doneo većinom glasova.

Odbor je razmotrio i smatra da nisu u skladu sa Ustavom i pravnim sistemom Republike Srbije sledeći amandmani:

- na član 1. koji su zajedno podneli narodni poslanici Blagoje Bradić, Marko Đurišić, Janko Veselinović, Biljana Hasanović Korać i Branka Karavidić;

- na član 2. koji su zajedno podneli narodni poslanici Blagoje Bradić, Marko Đurišić, Janko Veselinović, Biljana Hasanović Korać i Branka Karavidić.

 Odbor je odluku doneo većinom glasova.

 Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje amandmana na Predlog zakona o zdravstvenoj dokumentaciji i evidencijama u oblasti zdravstva, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o zdravstvenoj dokumentaciji i evidencijama u oblasti zdravstva i smatra da su u skladu sa Ustavom i pravnim sistemom Republike Srbije amandmani:

- na član 3. koji je podneo narodni poslanik Dušan Milisavljević;

- na član 13. koji su zajedno podneli narodni poslanici Milan Petrić i Borislav Stefanović;

- na član 15. koji je podneo narodni poslanik Dušan Milisavljević;

- na član 17. koji su zajedno podneli narodni poslanici Milan Petrić i Borislav Stefanović;

- na član 17. koji je podneo narodni poslanik Dušan Milisavljević;

- na član 18. koji je podneo narodni poslanik Dušan Milisavljević;

- na član 19. koji je podneo narodni poslanik Dušan Milisavljević;

- na član 22. koji je podneo narodni poslanik Dušan Milisavljević;

- na član 25. koji je podneo narodni poslanik Dušan Milisavljević;

- na član 25. koji je podneo Odbor za zdravlje i porodicu;

- na član 30. koji je podneo narodni poslanik Dušan Milisavljević;

- na član 33. koji je podneo narodni poslanik Dušan Milisavljević;

- na član 33. koji je podneo Odbor za zdravlje i porodicu.

 Odbor je odluku doneo jednoglasno.

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,00 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović